OpenLLM-France/wikimedia huggingface dataset:
# Cesó Fabi Ambust

Cesó Fabi Ambust (en llatí: Kaeso Fabius M. f. Q. n. Ambustus) va ser un magistrat romà. Era fill de Marc Fabi Ambust i germà de Numeri i Quint Fabi Ambust. Era qüestor el 409 aC amb tres plebeus com a col·legues, que eren els primers plebeus que van exercir aquest càrrec. El 404 aC va ser elegit tribú amb potestat consolar, i altre cop el 401 aC i el 395 aC. El 390 aC va ser ambaixador juntament amb els seus germans davant els gals que assetjaven Clúsium i van violar la llei de les nacions ajudant als assetjats a fugir, cosa que va provocar la marxa dels gals contra Roma. El mateix any va ser altre cop tribú amb potestat consular.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 141.
# Les Quatre Torres (Vilassar de Dalt)

Les Quatre Torres és una obra historicista de Vilassar de Dalt (Maresme) protegida com a Bé Cultural d'Interès Local.

## Descripció

Edifici de planta baixa i pis amb coberta a dues aigües i flanquejat per quatre torre de planta baixa i dues més a les seves cantonades. Aquestes eren coronades amb merlets i presenten espitlleres a la planta superior.

## Història

Aquest immoble fou construït l'any 1878 per l'adroguer barceloní Salvador Banús i Feliu, germà de l'hereu de can Banús.
A la mateixa finca hi ha la masoveria, casa Elena, que és una senzilla edificació de dos cossos construïda probablement al segle xviii.

## Referències

* 1 2 3 «Les Quatre Torres». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 21 desembre 2019].
# Metabologen

Un metabologen es defineix com un morfogen (molècula) que pot iniciar, promoure i mantenir el metabolisme i l'homeòstasi. D'acord amb aquesta definició, les proteïnes morfogenètiques òssies (BMP) són metabologens, ja que estan implicades en l'homeòstasi del ferro, l'adipogènesi del greix marró i el metabolisme energètic.
El professor A. Hari Reddi i Anand Reddi a Cytokine Growth Factor Rev van ser els primers a proposar el terme metabologen (tal com es va revisar en un número especial de Cytokine Growth Factor Review editat pel Dr. A. Hari Reddi titulat Bone Morphogenetic Proteins, Stem Cells and Regenerative Medicine.).

## Referències

* Cytokine Growth Factor Rev., 20, 5–6, 2009, pàg. 341–2. DOI: 10.1016/j.cytogfr.2009.10.015. PMID: 19900831.
* Cytokine Growth Factor Rev., 20, 5–6, 2009, pàg. 523–31. DOI: 10.1016/j.cytogfr.2009.10.019. PMC: 2799934. PMID: 19896888.
* J Clin Invest, 117, 7, 2007, pàg. 1933–9. DOI: 10.1172/JCI31342. PMC: 1904317. PMID: 17607365.
# Eviota nigripinna

Eviota nigripinna és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 1,5 cm de longitud total.

## Distribució geogràfica

Es troba a l'Índic.

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pseudosphinx tetrio

Pseudosphinx tetrio és una espècie de lepidòpter ditrisi de la família dels esfíngids (Sphingidae) àmpliament distribuïda des del Brasil, a Sud-amèrica, fins al sud dels Estats Units.

## Descripció

L'eruga té ratlles de color groc i negre pel cos i el cap i les potes vermelloses. Rep el nom comú de "eruga goluda" a causa que pot menjar quantitats astronòmiques; en 24 hores pot menjar el doble del seu pes. Aquesta espècie consumeix les fulles de la planta Plumeria alba i de Allamanda, arbres que pot defoliar en uns quants dies. Després es transforma en pupa i finalment es converteix en una papallona de color gris-cafè amb grans ulls negres.

## Referències

* ↑ «BioLib - Pseudosphinx tetrio» (en anglès). [Consulta: 1r juny 2024].
# Cotxa de coroneta blanca

La cotxa de coroneta blanca (Phoenicurus leucocephalus) és una espècie d'ocell de la família dels muscicàpids (Muscicapidae) Es troba al subcontinent indi, el Sud-est asiàtic i certes regions de l'Àsia central. El seu hàbitat natural són els rierols i rius d'aigües ràides. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «cotxa de coroneta blanca». Diccionari dels ocells del món. TERMCAT. [Consulta: 26 juny 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 708. ISBN 978-84-16728-37-4.
* ↑ BirdLife International. «White-capped Water-redstart. Phoenicurus leucocephalus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 10 juliol 2022].
# The Girl from Missouri

The Girl from Missouri és una pel·lícula estatunidenca dirigida per Jack Conway, estrenada el 1934.

## Argument

Eadie fuig amb la seva amiga Kitty del domicili familiar (la seva mare i el seu sogre tenen un desgraciat cafè-ball) per provar sort a Nova York, on aconsegueix un paper de "corista". Ambiciona casar-se amb un home ric i aviat coneix Frank Cousins que intenta suïcidar-se...

## Repartiment

* Jean Harlow: Eadie Chapman
* Lionel Barrymore: T.R. Paige
* Franchot Tone: Tom R. Paige Jr.
* Lewis Stone: Frank Cousins
* Alan Mowbray: Lord Douglas
* Clara Blandick: La Srta. Newberry
* Hale Hamilton: Charlie Turner
* Henry Kolker: El senador Ticombe
* Nat Pendleton: L'amo-nadador
* Charles Williams
* Alice Lake

## Crítica

En ocasió d'una difusió televisada de la pel·lícula el 1987, Patrick Brion escrivia a Télérama: "Mentre que algunes de les pel·lícules de Jean Harlow contribueixen o bé a donar-li un paper de composició, o bé a reforçar la parella prestigiosa que forma amb Clark Gable, «The Girl from Missouri» és completament centrat en ella. És ella - i ella sola – l'estrella d'aquesta brillant i deliciosament amoral crònica de costums que descriu els esforços de la jove i rossa Eadie per seduir - i casar-se – amb un d'aquests multimilionaris que turmenten els somnis dels «buscadors d'or» de la seva espècie. Al voltant d'ella, una magnífica galeria d'homes, més o menys joves però tots afortunats. Servida per un destacable guió d'Anita Loos i John Emerson, Jean Harlow té aquí un dels seus grans papers i caldria haver-la vist de sobte en roba interior i cridant Lionel Barrymore «Daddy» o arborant una fascinant samarreta blanca que curiosament no va espantar els censors de l'època. Apassionant reflex d'una Amèrica que intenta oblidar la crisi econòmica que l'acaba de sacsejar, aquesta pel·lícula permet gaudir de Jean Harlow en tota la seva esplendor. És una raó per no perdre-se-la".

## Referències

* ↑ Vegeu Red Dust (1932) de Victor Fleming o China Seas (1935) de Tay Garnett
# María Ruiz Solás

Maria Ruiz Solás (Madrid, 9 de setembre de 1970) és una periodista, empresària i política espanyola, membre del Congrés dels Diputats per Vox a les legislatures XIII i XIV.

## Biografia

És filla d'un enginyer de mines i una mestressa de casa procedents d'Andújar, Jaén; també és néta de Guàrdia Civil. Va estudiar periodisme a la Universitat CEU San Pablo, llavors adscrita a la Universitat Complutense de Madrid, abans de treballar per a un diari local. Més tard va fundar una editorial amb el seu marit enfocant-se en la publicació i distribució de contingut en el sector automotriu i va editar una revista d'informació local a Villaviciosa de Odón.

### Carrera política

Solás es va unir a Vox el 2015. Durant les eleccions locals espanyoles de 2015, va ser escollida regidora de Vox a Villaviciosa de Odón i es va presentar sense èxit com a candidata de Vox a l'alcaldia del municipi el 2019.
L'abril de 2019 va ser triada per al Congrés dels Diputats per Vox per Madrid. Va ser reelegida durant les eleccions celebrades el novembre del mateix any. Al Congrés, ha format part de les Comissions de Turisme i Treball, Inclusió, Seguretat Social i Migració.
A les eleccions al Congrés dels Diputats de 2023 figura com a número 2 a la llista de VOX per Madrid, després del president del partit, Santiago Abascal.

## Referències

* ↑ «María Ruiz Solás, la diputada de Vox que saca de sus casillas a Pablo Iglesias», 23-05-2020. [Consulta: 17 maig 2022].
* ↑ «María Ruiz (VOX): «Juan Godino nunca debió aceptar la concejalía de Urbanismo»». [Consulta: 17 maig 2022].
* ↑ «Maria Ruiz Solas». [Consulta: 17 maig 2022].
* ↑ «Abogadas, militares, ex del PP... Así son los diputados que Vox coloca en el Congreso», 28-04-2019. [Consulta: 17 maig 2022].
* ↑ «Maria Ruiz (Madrid)». [Consulta: 17 maig 2022].
* ↑ «Ruiz Solás, María de la Cabeza». [Consulta: 17 maig 2022].
# Les Quadres (Gurb)

Les Quadres és una masia de Gurb (Osona) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular coberta a quatre vessants. La façana és orientada a llevant amb un escut d'arc rebaixat damunt el portal. A la part esquerra s'hi annexiona un cos de porxos de planta rectangular, tres pisos i cobert a tres vessants. A la part posterior s'hi annexiona un altre cos de porxos de més petites dimensions. A la part de migdia hi ha un gran clos tancat, actualment destinat a jardí i tancat per un mur de pedra amb garites de defensa als angles. En el mateix cos de la casa s'hi conserva també una garita.
Els materials constructius són la pedra arrebossada i pintada al damunt.
A pocs metres hi ha la masoveria, ja que Quadres ha perdut les seves funcions agrícoles per convertir-se en un mas senyorial.

## Història

Tenim notícies de l'existència de la vila de Quadres ja al 974, al testament de Wadimir, ardiaca de Vic, el qual en fa llegat a Sant Fruitós de Quadres, també conegut com a San Fruitós del Grau.
Aquest mas ha sofert diverses reformes de les quals només tenim data dels porxos, relativament recents, de 1806.

## Referències

* 1 2 3 4 5 «Les Quadres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Microcaecilia unicolor

Microcaecilia unicolor és una espècie d'amfibis gimnofió de la família dels sifonòpids (Siphonopidae). Va ser descrit per C. Duméril el 1864.
És endèmica de Guyana francesa, on habita el bosc primari. També s'ha trobat en zones urbanes i jardins rurals. Es desconeix la seva ecologia de cria. Va ser classificat com a risc mínim d'extinció, en tenir una distribució relativament àmplia, una tolerància a un cert grau de modificació de l'hàbitat i una gran població.

## Referències

* ↑ Duméril, A. H. A. «Catalogue méthodique de la collection des batraciens du Muséum d’Histoire Naturelle de Paris» (en francès). Mémoires de la Société Impériale des Sciences Naturelles de Cherbourg, 9, 1863, pàg. 295–321.
* ↑ Frost, Darrel R. «Microcaecilia unicolor (Duméril, 1863)» (en anglès). Amphibian Species of the World: an Online Reference, 1999. DOI: 10.5531/db.vz.0001.
* ↑ SSC Amphibian Specialist Group «Microcaecilia unicolor» (en anglès). Llista Vermella de la UICN, 25-10-2017. DOI: 10.2305/iucn.uk.2018-2.rlts.t59574a120327721.en.
# Eviota lacrimae

Eviota lacrimae és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 1,3 cm de longitud total.

## Distribució geogràfica

Es troba al Japó i Tonga.

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)
* ↑ Sunobe, T. 1988. A new gobiid fish of the genus Eviota from Cape Sta, Japan. Jap. J. Ichthyol. 35(3):278-281.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Breviraja abasiriensis

Breviraja abasiriensis és una espècie de peix de la família dels raids i de l'ordre dels raïformes.

## Referències

* ↑ Bigelow H. B. & Schroeder W. C., 1948. New genera and species of batoid fishes. J. Mar. Res. v. 7. 543-566.
* ↑ BioLib (anglès)

## Enllaços externs

* uBio (anglès)
* Universal Fish Catalogue (anglès)
# El prado de las estrellas

El prado de las estrellas és una pel·lícula de cinema espanyola de 2007 dirigida per Mario Camus. És una de les poques pel·lícules ambientades en el món del ciclisme i compta amb la participació de diversos actors no professionals i fou rodada a Torrelavega.

## Argument

Alfonso (Álvaro de Luna) és un jubilat de Cantàbria que visita a Nanda (Mari González), una anciana que el va criar quan es va quedar orfe, en una residència en la qual treballa Luisa (Marian Aguilera), una jove assistent social. Un matí, recollint caragols en el Prat de les Estrelles, Alfonso es troba amb un jove que sorgeix d'entre la boira en la seva bicicleta (Óscar Abad), que aspira a fitxar per un equip professional. Alfonso també va ser ciclista i a partir de llavors, sorgeix una amistat entre el vell mestre i la jove promesa. Secundat pels seus amics, Alfonso farà de Martín, fins i tot sense equip ni patrocinadors, no sols un gran campió, sinó també una gran persona.

## Repartiment

* Álvaro de Luna Blanco (Alfonso)
* Óscar Abad (Martín)
* Marián Aguilera (Luisa)
* Rodolfo Sancho
* Mary González
* José Manuel Cervino
* Antonio de la Torre

## Premis
### XXII Premis Goya

| Categoria | Persona | Resultat |
| Millor actor | Álvaro de Luna Blanco | Candidat |
| Millor actor revelació | Óscar Abad | Candidat |

## Referències

* ↑ Aguilar, Carlos. Guía del cine español. Cátedra, 2007, p. 290. ISBN 978-84-376-2419-8.
* ↑ Torrelavega será el escenario del rodaje de la película 'El prado de las estrellas', de Mario Camus, Europa Press, 4 d'abril de 2006
* ↑ El prado de las estrellas a Fotogramas
* ↑ "El Prado de las estrellas" de Camus se consolida en Festival de Cine Latino, Público. 4 d'abril de 2008
* ↑ el prado de las estrellas al web dels Premis Goya
# The Gilded Cage (pel·lícula de 1916)

The Gilded Cage és una pel·lícula muda en blanc i negre de la World Film Company dirigida per Harley Knoles i protagonitzada per Alice Brady que es va estrenar el 9 d'octubre de 1916. Hi ha tres pel·lícules més amb el mateix nom estrenades els anys 1915, 1955 i 2013, però amb arguments diferents a aquesta. Està basada en una història original de J. I. C. Clarke.

## Repartiment

* Alice Brady (princesa Honore)
* Alec B. Francis (rei Comus)
* Gerda Holmes (reina Vesta)
* Montagu Love (baró Stefano)
* Arthur Ashley (capità Kassari)
* Sidney D'Albrook (Nickolai)
* Clara Whipple (Lesbia)
* Irving Cummings (príncep Boris)

## Argument

El rei Comus de Balkania ha arruïnat el país en despeses inútils i això ha provocat la revolta del seu poble que assassina el rei i la reina, La seva filla, la princesa Honore, esdevé la nova monarca del regne. El primer ministre, el baró Stefano n'està enamorat i planeja casar-s'hi per esdevenir el nou rei. Davant la negativa d'Honore d'acceptar el seu compromís, decideix intentar convertir el regne en una república de la que ell sigui el president. Per això augmenta contínuament els impostos per fomentar el descontentament de la població. Els rumors de descontentament arriben a orelles de la reina que, amb l'esperança de conèixer els sentiments dels seus súbdits, s'escapa de palau disfressada de camperola. Ben aviat s'enamora del príncep Boris, que temps abans havia renunciat al seu títol per viure com un camperol i que ha esdevingut el líder del poble. Stefano, tement l'ascendent de Boris sobre el poble, i gràcies a un espia, el fa empresonar juntament amb la reïna disfressada per tramar un complot. El baró s'assabenta de l'error però decideix fer veure que no reconeix la reina i aprofitar-se'n. Honore aconsegueix escapar de la presó i tornar a palau però no pot evitar que Stefano condemni a mort Boris. Just en el moment en què Boris és apunt de ser executat, comença una revolució popular. Els revolucionaris salven Boris i maten Stefano. En veure Honore en el tron comprèn qui era la camperola i ella anuncia el seu compromís amb Boris, que el poble l'aclama.

## Referències

* ↑ «List of current release dates». Movie Picture World vol 30 num 3, 21-10-1916, pàg. 462.
* ↑ Weitzel, Edward «"The Gilded Cage"». Moving Picture World, vol 30 num 2, 14-10-1916, pàg. 220.

## Enllaços externs

* The Gilded Cage al catàleg de l'American Film Institute
# Memòria associativa

La memòria associativa és l'emmagatzematge i recuperació d'informació per associació amb altres informacions. Un dispositiu d'emmagatzematge d'informació s'anomena memòria associativa si permet recuperar informació a partir del coneixement parcial del seu contingut, sense saber la seva localització d'emmagatzematge. A vegades també se l'anomena memòria d'adreçament per contingut. Els ordinadors tradicionals no fan servir aquest adreçament, es basen en el coneixement exacte de l'adreça de memòria en què es troba la informació.
Les memòries associatives són una de les xarxes neuronals artificials més importants amb un ampli rang d'aplicacions en àrees com ara: memòries d'accés per contingut, identificació de patrons i control intel·ligent.
Una memòria associativa pot emmagatzemar informació i recuperar-la quan sigui necessari, és a dir, una xarxa retroalimentada; la sortida s'utilitza repetidament com una nova entrada fins que el procés convergeix. Pot recuperar aquesta informació basant-se en el coneixement de part d'aquesta (clau). El patró clau pot ser una versió amb soroll d'un patró memoritzat, és a dir, que difereix d'aquest en pocs components. La memòria humana recorda una persona encara que vagi vestida de manera diferent o porti ulleres.

## Tipus

* Memòries heteroassociatives: estableixen una correspondència de x (vector d'entrada) en i (vector de sortida), de diferent dimensió. Aquests patrons es diuen memòries principals o de referència.
* Memòries autoassociatives: estableixen la mateixa correspondència que la memòria heteroassociativa però sent els patrons d'entrada i de sortida d'aquests.

## Referències

* ↑ Memoria autosociativa
* ↑ Redes neuronales artificiales
* ↑ Memoria Asociativa a quimica.es
# Lazagurría

Lazagurría (en basc no oficial Elizagorria) és un municipi de Navarra, a la comarca d'Estella Occidental, dins la merindad d'Estella. Limita al sud amb Mendavia i al nord amb Torres del Río i Los Arcos.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 245 | 236 | 236 | 227 | 221 | 219 | 208 | 207 | 207 | 205 | 200 |
| Fonts: Lazagurría i Institut d'Estadística de Navarra |||||||||||
# Mesnidovirineae

Mesnidovirineae és un subordre de virus de l'ordre Nidovirales.

## Referències

* 1 2 «Virus Taxonomy: 2018 Release» (html) (en anglès). International Committee on Taxonomy of Viruses (ICTV), 01-10-2018. [Consulta: 26 gener 2019].
# Conjunt de cases Ignàsia Riu

El conjunt de cases Ignàsia Riu és un conjunt de deu habitatges de Matadepera (Vallès Occidental) protegits com a Bé Cultural d'Interès Local.

## Descripció

Conjunt format per 10 habitatges apariats situats a banda i banda del carrer de Sant Ignasi. Són cases bessones de planta baixa i pis, envoltades de jardí. Els garatges de les dues cases comparteixen la mitgera i formen un volum formalment unitari. Les entrades als habitatges es produeixen a través d'un porxo. Les tipologies i el tractament de tots els edificis és el mateix, però amb algunes diferencies formals (porxos d'accés) que donen varietat i enriqueixen el conjunt.

## Història

Cases d'estiueig, inicialment de lloguer, construïdes pels Torredemer, que han esdevingut habitatges permanents. No van ser construïdes de cop sinó que es feien paulatinament un dos edificis cada any.

## Referències

* 1 2 «Ignàsia Riu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2021].
# Breviraja colesi

Breviraja colesi és una espècie de peix de la família dels raids i de l'ordre dels raïformes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes que viu entre 366–522 m de fondària.

## Distribució geogràfica

Es troba a l'oceà Atlàntic occidental central: les Bahames.

## Observacions

És inofensiu per als humans.

## Referències

* ↑ Bigelow H. B. & Schroeder W. C., 1948. New genera and species of batoid fishes. J. Mar. Res. v. 7. 543-566.
* ↑ BioLib (anglès)
* ↑ Bigelow, H. B. & Schroeder, W. C., 1948. New genera and species of batoid fishes. Journal of Marine Research v. 7: 543-566.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 3 FishBase (anglès)
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* ↑ Claro, R., 1994. Características generales de la ictiofauna. p. 55-70. A R. Claro (ed.) Ecología de los peces marinos de Cuba. Instituto de Oceanología Academia de Ciencias de Cuba i Centro de Investigaciones de Quintana Roo.
* ↑ Claro, R. i L.R. Parenti, 2001. The marine ichthyofauna of Cuba. p. 21-57. A: Claro, R., K.C. Lindeman i L.R. Parenti (eds) Ecology of the marine fishes of Cuba. Smithsonian Institution Press, Washington i Londres. 253p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Bigelow, H.B. i W.C. Schroeder, 1953. Sawfishes, guitarfishes, skates and rays. Mem. Sears Found. Mar. Res. 1(2):1-514.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)